Dafnah

Laurus nobilis atau juga dikenali dengan nama lazimnya dafnah (pinjaman ) mahupun laurel ( [lau.rĕl]) ialah sejenis spesies tumbuhan malar hijau dalam keluarga berbunga Lauraceae. Ia bertaburan asal di kawasan Mediterranean di selatan benua Eropah.

Botani
Tumbuhan ini jenis malar hijau yang mampu mencapai ketinggian antara 7 hingga 18 meter. Pokok dafnah merupakan tumbuhan jenia ekaseks di mana bunga-bunga jantan dan betina ia tidak muncul dalam tumbuhan sama; putik bunganya kelihatan kuning kehijauan dan berpasangan pada setiap helai daun, pasangan bunga ini berdiameter sekitar 1 sentimeter dengan panjang sekitar 6-12 sm dan lebar sekitar 2-4 sm.

Buah yang terhasil ialah drup warna hitam menyerupai zaitun berukuran 1 sentimeter panjang dengan satu biji benih di dalamnya.

Kegunaan
Daun dari tumbuhan ini boleh digunakan secara khusus sebagai bahan rempah untuk tujuan menyedapkan masakan tertentu, lagi-lagi masakan dalam budaya Mediterranean baik dalam sup, kaldu atau sebagai bahan perisa makanan salai.
Daun ini lazimnya tidak boleh dimakan secara terus; ia sama ada dibuang sebelum dihidangkan atau dibiarkan untuk tujuan hiasan.

Pati dihasilkan dari dedaun tumbuhan ini juga boleh digunakan untuk tujuan dan aromaterapi.

Dalam kepercayaan
Masyarakat Yunani Purba mengaitkan tumbuhan ini dengan Daphne (, akar nama Arab tumbuhan ini) iaitu nimfa pembantu dewi bumi Gaia. Dedaun ini sering dikumpulkan dan dirajut untuk menghasilkan perhiasan yang dipakai menandakan status tinggi dalam masyarakat, terutamanya dalam kalangan orang kuat seperti pahlawan. Amalan ini turut dibawa ke dalam masyarakat Rom purba yang turut melihat dafnah sebagai simbol kegemilangan. Pokok ini turut dikaitkan dengan sifat-sifat keabadian, kemakmuran dan kesihatan.

Rujukan

Pautan luar

 
 MeSH: Laurus – Laurus nobilis (Bay Laurel)
 PubMed search: "Laurus"[MAJR]
 Herba